text: Hjemløs efter tyveri på morgenværtshus
  29 oktober 2010 kl. 12.44
  En kvinde på 20 år i Kolding er blevet hjemløs efter besøg på et morgenværtshus.
  Hun fik tidligt fredag morgen i sidste uge stjålet sin pung og nøgler på værtshuset New York City i Kolding.
  Få timer efter tog hun hjem til sin lejlighed.
  Den var raseret af indbrudstyve, der havde låst sig ind i lejligheden med kvindens nøgler. Flere af hendes ejendele blev stjålet, blandt andet to computere, en omfattende DVD-samling og en foto-samling.
   
  I dag tør hun ikke længere opholde sig i lejligheden.
  
  Tyveri og hærværk
  Politiet efterforsker nu sagen. Værtshusets overvågningskamera optog tyveriet af nøglerne og pungen.
  Værtshusejer Peter Jørgensen oplyser, at værtshuset længe har været plaget af en gruppe unge bøller, der begår tyveri og hærværk.
  Han har forsøgt at forhindre, at bøllerne af somalisk herkomst får adgang til værtshuset, men det har politiet forbudt, da det vil være diskrimination af en befolkningsgruppe.
  Politiet vil nu forstærke patruljeringen ved værtshuset.
  